b'\n_START_ARTICLE_\nKvartformat\n_START_PARAGRAPH_\nKvartformat, kvarto eller quarto (av lat. \xc2\xabfjerde\xc2\xbb), forkortet 4\xc2\xb0, 4:o, qto eller 4to, er en eldre betegnelse p\xc3\xa5 et st\xc3\xb8rrelsesformat for b\xc3\xb8ker. Kvartformat angir et trykkark (tilsvarer format A0) som er brettet to ganger, og dermed gitt fire blad (\xc3\xa5tte sider). Hver utskrevne side representerer en fjerdedel av det hele arket. Etter dagens standardformater tilsvarer en kvarto omtrent A4.\n_START_SECTION_\nHistorikk\n_START_PARAGRAPH_\nP\xc3\xa5 1300\xe2\x80\x93 og 1400-tallet ble det vanlig \xc3\xa5 bruke papir i b\xc3\xb8ker. Med utgangspunkt i st\xc3\xb8rrelsen p\xc3\xa5 de h\xc3\xa5ndlagede papirarkene oppsto formatbetegnelsene folio (brettet \xc3\xa9n gang), kvarto (brettet to ganger), octavo (brettet tre ganger), duodecimo (brettet fire ganger) og sedecimo (brettet fem ganger). Betegnelsene brukes ogs\xc3\xa5 til formatangivelse av h\xc3\xa5ndskrifter p\xc3\xa5 pergament._NEWLINE_Den tidligste kjente europeiske trykte boken er en quarto, Sibyllenbuch, antas \xc3\xa5 ha blitt trykket av Gutenberg i 1452-53, f\xc3\xb8r Gutenbergs bibel. Sibyllenbuch Eksisterer i dag bare som et fragment. Quarto er ogs\xc3\xa5 brukt som en generell beskrivelse av st\xc3\xb8rrelsen av b\xc3\xb8ker som er om lag 12 tommer (30 cm) h\xc3\xb8ye.'